En aquesta pàgina trobareu informació d'interès sobre els tràmits per establir-vos a Catalunya com a personal investigador.
Podreu trobar informació més detallada i assessorament a la pàgina web de Euraxess Catalonia.
Els ciutadans dels països de la Unió Europea (UE) i Islàndia, Noruega, Liechtenstein i Suïssa no necessiten visat per entrar a Espanya, només un passaport o un carnet oficial d'identitat (DNI).
Tots els ciutadans de la UE que tinguin previst residir a Espanya durant un període continuat superior a tres mesos hauran d'obtenir el Certificat del Registre de Ciutadà de la Unió Europea.
Aquest certificat s'ha de sol·licitar en el termini de tres mesos des de l'entrada a Espanya, s'entrega al moment i conté les següents dades: nom, nacionalitat, adreça, el número d'identificació d'estranger (NIE) i la data de registre.
El NIE és un número d'identificació únic assignat a tots els estrangers que viuen a Espanya.
És necessari per a la tramitació d'impostos i totes les altres gestions amb l'estat, així com per a la compra d'immobles, l'establiment d'una empresa, l'obertura d'un compte bancari espanyol, la creació d'un contracte de telefonia mòbil, etc. Per obtenir el certificat, primer cal demanar cita prèvia i després anar a la comissaria de policia corresponent segons el vostre lloc de residència.
A la comissaria hi ha disponible un formulari que cal portar a qualsevol banc espanyol per pagar les taxes administratives.
A continuació, el formulari segellat pel banc s'ha de retornar a la comissaria de policia, on s'emetrà el document al moment.
Si la persona no entén el castellà o el català, és aconsellable anar acompanyat per algú que ho parli.
Alternativament, és possible rebre el NIE abans d'arribar a Espanya, sol·licitant-lo a un consolat o ambaixada espanyola.
Només alguns consolats gestionen sol·licituds de NIE, per la qual cosa es recomana contactar per telèfon abans d'anar-hi presencialment.
Aquesta via per obtenir el NIE pot trigar molt més temps.
Els familiars de ciutadans espanyols, d'un altre estat membre de la Unió Europea o un altre estat associat a l'acord de l'Espai Econòmic Europeu i Suïssa, que no tinguin la nacionalitat d'un d'aquests Estats i vulguin acompanyar-los i viure a Espanya durant més de tres mesos, han de sol·licitar targeta de residència de familiar de ciutadà de la UE.
Per a obtenir-lo, primer cal demanar cita prèvia i anar a la comissaria de policia corresponent segons el seu lloc de residència.
Els investigadors contractats a través del programa Beatriu de Pinós per una universitat o institució de recerca espanyola poden optar per dues opcions:
Obtenir el certificat d'empadronament significa registrar-se al padró municipal d'habitants de la ciutat o població.
Tots els residents a Espanya estan obligats per llei a inscriure's en el seu ajuntament i el certificat d'empadronament és una prova d'aquest registre.
Es pot sol·licitar com a individu o com a família presencialment a l' Oficina d'Atenció al Ciutadà.
Cal presentar un passaport vàlid (un per a cada membre de la família) i el contracte de lloguer d'habitatge original.
El procés és bastant senzill i el certificat s'obté al moment.
Obtenir el certificat d'empadronament és important perquè és la manera de verificar o acreditar la residència a Espanya, i és necessari per a tràmits administratius com ara sol·licitar una targeta de residència, sol·licitar una targeta sanitària local, casar-te, inscriure't els teus fills a les escoles locals, etc.
Web que conté informació d'utilitat per establir-se a Catalunya (legislació, Sanitat, serveis socials...).
Document que conté informació sobre l'ecosistema català de recerca i innovació.
Guia pràctica per a establir-se a Barcelona, amb informació sobre barris, escoles, Sanitat, habitatge, etc.
En aquesta web trobareu els centres d'investigació i centres universitaris de Barcelona, a més d'informació sobre tràmits i consells útils per viure a Catalunya.
Xarxa de suport a la mobilitat i al desenvolupament professional dels investigadors a Catalunya.
Aquest projecte ha rebut finançament del programa de recerca i innovació Horizon 2020 de la Unió Europea amb acord de subvenció MSCA No 801370.